SUHTED RIIGIORGANITEGA JA JÄRELVALVE  54. Omavalitsusüksuse suhted riigiorganitega ja järelvalve  54.1 Aseri valla ja riigi valitsusasutuste suhted põhinevad seadusel ja lepingul.  54.2 Vallavolikogul on õigus esitada Vabariigi Valitsusele ettepanekuid seaduste ja teiste õigusaktide vastuvõtmiseks või muutmiseks.  54.3 Kohaliku omavalitsusega konsulteeritakse õigeaegselt ja sobival viisil kõigi neid otseselt  puudutavate küsimuste planeerimise ja otsustamise puhul.  54.4 Kohaliku omavalitsuse tegevuse üle teostavad järelvalvet maavanem seadusega sätestatud korras, riigikontroll valla valdusesse antud riigivara kasutamise ja käsutamise kohta vastavalt oma pädevusele ja õiguskantsler valla õigusloovate aktide vastavuse kohta Eesti Vabariigi põhiseadusele ja seadustele.  54.5 Teenistuslik järelvalve on valitsuse poolt valla ametiasutuste ja nende ametiisikute tegevuse üle teostatav kontroll.  54.6  Teenistusliku järelvalve teostamisel on valitsusel õigus motiivide olemasolu korral:  - teha ettekirjutusi puuduste kõrvaldamiseks;  - peatada toimingu sooritamine või akti kehtivus kuni 10 tööpäevaks seaduslikkuse ja otstarbekuse täiendavaks kontrollimiseks;  - tunnistada akt kehtetuks.  54.7 Valla omavalitsusorganid ei tohi delegeerida oma ülesandeid ja pädevust ning nende täitmiseks seadusega ettenähtud vahendeid riigi valitsusasutustele.